**מקנזי פרנסס זיגלר** (באנגלית: **Mackenzie Frances Ziegler**, נולדה ב-4 ביוני 2004) היא רקדנית, זמרת, דוגמנית ושחקנית אמריקאית.

לזיגלר השפעה רבה ברשתות החברתיות. יש לה חשבון אינסטגרם עם 15 מיליון עוקבים, 20 מיליון עוקבי טיקטוק, 3 מיליון מנויי ערוץ יוטיוב ומיליון עוקבי טוויטר.

ביוגרפיה
--------

זיגלר נולדה בפיטסבורג, פנסילבניה שבארצות הברית. הוריה הם מליסה זיגלר-גיסוני וקורט זיגלר. אביה הוא בעל חברת משכנתאות. אחותה הגדולה היא הרקדנית מאדי זיגלר. בנוסף יש לה ארבעה אחים חורגים: שני אחים בוגרים מנישואים קודמים של אביה, ושני אחים נוספים מנישואיה של אמה לגרג גיסוני.

מקנזי השתתפה בסדרת הדוקו-ריאליטי "רקדניות קטנות". בגיל 12, בעונה השישית, פרשה יחד עם אחותה כדי להתמקד בקריירה המוזיקלית שלה.

בשנת 2011, הוריה של זיגלר התגרשו בעקבות סכסוכים כספיים ורגשיים הקשורים לריקוד.

זיגלר רקדה ולקחה שיעורי פיתוח קול בסטודיו לריקוד של אבי לי מילר מגיל שנתיים וחצי.

בשנת 2014 זיגלר עברה ללמוד בחינוך ביתי יחד עם אחותה, מאדי, כדי שיהיה להן יותר זמן לרקוד בסטודיו.

מלבד קריירת הריקוד שלה, היא ואחותה מאדי מדגמנות לחברות נחשבות כמו "ראלף לורן" וזיגלר אף משמשת כפרזנטורית של החברה.

בשנת 2014 זיגלר החלה בקריירת שירה והוציאה אלבום פופ בשם "Mack Z" שהגיע למקום הראשון ברשימת הפופ ב-Itunes ולמקום שביעי ברשימת האלבומים ב-Itunes.

בסוף 2016 הוציאה את השיר "Day and night" עם ג'וני אורלנדו.

ב-2017 יצאה לסיבוב הופעות "Day And Night Tour" עם ג'וני אורלנדו. במאי אותה שנה הצטרפה לאורלנדו ולצמד הבריטי Bars and Melody בסיבוב הופעות קצר בבריטניה.

באפריל 2017 שיחקה זיגלר בסדרה "total eclipse".

במאי 2017 הוציאה זיגלר את השיר "(Monsters (aka Haters", באוגוסט הוציאה את השיר "Teamwork" ובאוקטובר הוציאה את "Breathe".

ב-20 בנובמבר 2018 פרסמה אלבום שנקרא "Phases".

ב-2018 הופיעה כזמרת חימום של סיבוב הופעות של להקת הבנים PREETYMUCH.

ב-24 ביולי 2019 הוציאה זיגלר את השיר "HOT".

ב־18 בדצמבר 2019 הוציאה זיגלר את השיר "Motives".

ב-24 ביוני 2020 הוציאה זיגלר את השיר "Exhale" בשיתוף עם הזמרת סיה.

רקדניות קטנות
-------------

זיגלר בדרך כלל רקדה עם קבוצה צעירה יותר מחוץ לתוכנית. אחותה הגדולה מאדי קיבלה יותר שבחים מאמא שלהן ומאבי לי מילר אשר אמרה שהיא משווה בין יכולת הריקוד של מקנזי לזאת של מאדי כשמאדי הייתה בגילה של מקנזי.

בעונה השנייה היא זכתה במקום הראשון בתחרות הכלל ארצית עם הסולו שביצעה בשם "Killer Bee".

במהלך העונה הרביעית מקנזי עבדה על האלבום הראשון שלה, וצילמה קליפ בסטודיו ובביתה לשיר בשם "It's A Girl Party".

באחת התחרויות בעונה החמישית, אחותה, מאדי, זכתה במקום השני, ואילו מקנזי אשר חשבה שאין לה סיכוי לזכות קטפה את המקום הראשון בקטגוריית הסולו וגברה על אחותה "הבלתי מנוצחת". קטע זה נחשב לאחד הקטעים הזכורים ביותר בעונה.

זיגלר ידועה בהומור שלה וניתן לראות זאת בראיונות איתה בתוכנית. סגנון הריקוד שהתמחתה בו במיוחד היה "acro".

פילמוגרפיה
----------

### קולנוע וטלוויזיה

* 
* רקדניות קטנות (2016-2011) - משתתפת
* ניקי, ריקי, דיקי ודון (2015, 2017) - לילי (2 פרקים)
* ליקוי מלא (2018-הווה) - קייסי (סדרת רשת)
* *Let Us In* ‏(2021) - אייבי

**קליפים**

| שנה | שיר | אמן | הערות |
| --- | --- | --- | --- |
| 2011 | "Its Like Summer" | לאקס | רקדנית רקע |
| 2012 | "Summer Love Song" | ברוק היילנד |
| 2014 | "It's A Girl Party" | מקנזי זיגלר | רקדנית וזמרת מובילה |
| "Freaks Like Me" | טודריק הול | רקדנית מובילה |
| "Shine" | מקנזי זיגלר | זמרת מובילה |
| "Christmas All Year Long" |
| 2015 | "I Gotta Dance" |
| "ALDC LA" | טודריק הול ו"רקדניות קטנות" | רקדנית וזמרת רקע |
| 2016 | "Day and Night" | מקנזי זיגלר וג'וני אורלנדו | זמרת מובילה |
| 2017 | "Monsters" | מקנזי זיגלר | זמרת ורקדנית מובילה |
| "Teamwork" |
| "Breath" |
| 2018 | "Nothing on us" |
| "wonderful" |
| 2019 | "Hot" | מקנזי זיגלר | זמרת מובילה |
| 2019 | "Motives" | מקנזי זיגלר | זמרת ורקדנית מובילה |

קישורים חיצוניים
----------------

ויקישיתוף מדיה וקבצים בנושא **מקנזי זיגלר** בוויקישיתוף
* אתר האינטרנט הרשמי של מקנזי זיגלר(הקישור אינו פעיל, 21 בדצמבר 2017)
* מקנזי זיגלר, ברשת החברתית פייסבוק

* מקנזי זיגלר, ברשת החברתית אקס (טוויטר)

* מקנזי זיגלר, ברשת החברתית אינסטגרם

* מקנזי זיגלר, ברשת החברתית טיקטוק

* מקנזי זיגלר, סרטונים בערוץ היוטיוב

* מקנזי זיגלר, במסד הנתונים הקולנועיים IMDb (באנגלית)

* מקנזי זיגלר, במסד הנתונים הקולנועיים KinoPoisk (ברוסית)

* מקנזי זיגלר, באתר ספוטיפיי

* מקנזי זיגלר, באתר סאונדקלאוד (באנגלית)

* מקנזי זיגלר, באתר AllMusic (באנגלית)

* מקנזי זיגלר, באתר MusicBrainz (באנגלית)

* מקנזי זיגלר, באתר דיזר

* מקנזי זיגלר, באתר Discogs (באנגלית)

הערות שוליים
------------

1. ↑   Day & Night, בביצוע מקנזי זיגלר וג'וני אורלנדו, סרטון באתר יוטיוב
2. ↑  Dance Moms: Mackenzie Wins 1st Place over Maddie (Season 5 Flashback), יוטיוב

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n2018021564
* MusicBrainz: 35104f90-c30e-4f4a-9a3b-2f7f2fa5a7fc
* VIAF: 2150152503002810800007
* WorldCat: lccn-n2018021564

 |